Алесь Кот зазначыў, што тады, больш за дваццаць год таму, не ведалі многага і пра чалавечыя страты ў Беларусі падчас панавання сталіншчыны, і пра рэальныя страты падчас шасцігадовай Другой сусветнай вайны. Цяпер вядома, як маніпулявалі статыстыкай загінулых у мірны і ваенны перыяды з 1917 па 1953 гады, калі статыстыку закатаваных, расстраляных нкусаўцамі перапампоўвалі ў статыстыку ахвяраў тае страшэннае вайны, каб схаваць маштабы злачынстваў савецкага рэжыму, спіхнуўшы бальшыню рэпрэсаваных на гітлерцаў.